కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లాదేశ్‌కి ఆరంభంలోనే భారత్ పేసర్ల దెబ్బ
మొదటి సెషన్ ఆరంభంలోనే మూడు వికెట్లు చేజార్చుకున్న బంగ్లాదేశ్‌ని ముష్ఫికర్ రహీమ్, కెప్టెన్ మొమినుల్ హక్ రక్షించే ప్రయత్నం చేస్తున్నారు. భారత బౌలర్లని ఈ జోడి సహనంతో ఎదుర్కొంటోంది.
Samayam Telugu | Updated:
Nov 14, 2019, 12:34PM IST
Bangladesh's captain Mominul Haque
భారత్‌తో ఇండోర్ వేదికగా గురువారం మొదలైన తొలి టెస్టు మ్యాచ్‌లో బంగ్లాదేశ్ జట్టు మొదటి సెషన్‌లోనే మూడు వికెట్లు చేజార్చుకుని ఒత్తిడిలో పడింది. టాస్ గెలిచిన బంగ్లాదేశ్ కెప్టెన్ మొమినుల్ హక్ బ్యాటింగ్ ఎంచుకోగా.. ఆ జట్టు ఇన్నింగ్స్‌ని ఆరంభించిన ఓపెనర్లు షాద్‌మాన్ ఇస్లామ్ (6: 24 బంతుల్లో 1x4), ఇమ్రూల్ ఖయ్యూస్ (6: 18 బంతుల్లో 1x4) కనీసం డబుల్ డిజిట్ స్కోరు కూడా అందుకోలేకపోయారు.
IND vs BAN 1st Test LIVE Score బోర్డు కోసం క్లిక్ చేయండి..!
ఇన్నింగ్స్ ఆరో ఓవర్ వేసిన ఉమేశ్ యాదవ్ బౌలింగ్‌లో ఇమ్రూల్.. ఫీల్డర్ రహానెకి క్యాచ్ ఇచ్చి ఔటవగా.. తర్వాత ఓవర్‌లోనే ఇస్లామ్ పేసర్ ఇషాంత్ శర్మ బౌలింగ్‌లో కీపర్ సాహా చేతికి చిక్కాడు. అనంతరం వచ్చిన మహ్మద్ మిథున్(13: 36 బంతుల్లో 1x4)ని మహ్మద్ షమీ ఔట్ చేసేయడంతో.. బంగ్లాదేశ్ 18 ఓవర్లు ముగిసే సమయానికి 31/3తో పీకల్లోతు కష్టాల్లో పడింది.
Read More: తొలి టెస్టుకి మార్పులు చేయని కోహ్లీ.. నచ్చిన కాంబినేషన్‌తో
ఈ దశలో క్రీజులోకి వచ్చిన ముష్ఫికర్ రహీమ్ (14: 25 బంతుల్లో 2x4)తో కలిసి కెప్టెన్ మొమినుల్ హక్ (22: 58 బంతుల్లో 4x4) నిలకడగా ఆడుతూ.. ఆ జట్టుని మళ్లీ మ్యాచ్‌లోకి తెచ్చే ప్రయత్నం చేస్తున్నాడు. ఇప్పటికే నాలుగో వికెట్‌కి అజేయంగా 54 బంతుల్లో 33 పరుగుల భాగస్వామ్యాన్ని ఈ జోడీ నెలకొల్పడంతో.. 27 ఓవర్లు ముగిసే సమయానికి బంగ్లాదేశ్ 64/3తో కొనసాగుతోంది.
Read More: బంగ్లా టీ20 టీమ్‌కి ‘బాస్’ ఎవరో తెలిసిందా..?: పాక్ బౌలర్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.